Klaipėdos rajono savivaldybės tarybos nario Nerijaus Galvanausko

veiklos ataskaita už 2017 metus

2018-07-01, Gargždai

Savivaldybės taryboje liberalias idėjas atstovauja šeši tarybos nariai – Nerijus Galvanauskas, Dainius Šatkus, Audronė Balnionienė, Aušra Norvilienė, Algirdas Liaudanskis bei Aivaras Vasylius. Frakcijoje taip pat dirba Lietuvos valstiečių ir žaliųjų sąjungos atstovas Andrius Vainius.

2017 m. nepraleidau nė vieno iš vienuolikos eilinių savivaldybės tarybos posėdžių, tačiau negalėjau sudalyvauti viename neeiliniame tarybos ir viename Ekonomikos ir Biudžeto komiteto posėdžiuose, nes buvau išvykęs į darbo komandiruotes užsienyje.

Kam pritarėme, ką pavyko įgyvendinti mūsų ir ne tik mūsų valia pilnai arba iš dalies:

1. 176 sklypo kvartalo infrastruktūros įrengimui – prie Laugalių senelių namų bus įrengti privažiavimo keliai sklypų savininkams, kurių žemė buvo nusavinta sovietmečiu, o grąžinta nepriklausomybės pradžioje, tačiau šia žeme dvidešimt metų nebuvo galima naudotis.
2. 2017 m. įrengta nestandartinių matmenų futbolo aikštelė Vėžaičiuose, panaudojant Gargždų centrinio stadiono futbolo dangą.
3. Savivaldybės prisidėjimui prie visų pateiktų Vietos veiklos grupės bendruomeninių organizacijų projektų, kai kitų partijų frakcijų atstovai darė politines atrankas.
4. Parkavimo aikštelės įrengimui prie „Vaivorykštės“ gimnazijos, nes iškėlus iš mokyklos pradines mokinių klases, stipriai išaugę automobilių srautai.

Kam pritarėme, tačiau nepavyko įgyvendinti:

1. Siūlėme padidinti Nevyriausybinių organizacijų ir bendruomeninės veiklos stiprinimo programos finansavimą nuo 90 tūkst. iki 115 tūkst. eurų.

Kam nepritarėme, ko nepavyko sustabdyti:

1. Nepritarėme skulptūros „Amber“ pirkimui už 50.000 Eur ir pastatymui skvere prie knygyno.
2. Nepritarėme tokios sudėties savivaldybės Tarptautinio bendradarbiavimo tarybai, kurioje tik keletas narių moka bendrauti angliškai – siūlėme įtraukti tarybos narius mokančius anglų, vokiečių kalbas.
3. Krautuvo pirkimui už 250 tūkst. eurų pakelių šienavimui (jam nepritarė ir Konkurencijos taryba) – siūlėme pirkti paslaugą iš įmonių.
4. Nepritarėme naujų etatų steigimui, įstaigų finansavimo didinimui be atliktos analizės ir poreikių įvertinimo, alternatyviai siūlėme didinti programinį finansavimą (konkurso būdu paskirtos lėtos nevyriausybinėms ir biudžetinėms organizacijoms).

Liberalų sąjūdžio frakcijos pirmininkas Nerijus Galvanauskas

Klaipėdos raj. savivaldybės taryboje